Noituus

Noituus tarkoittaa yliluonnollisten voimien hallitsemista. Noituuden harjoittajaa nimitetään noidaksi. Noidat ovat saattaneet toimia yhteisön parantajina ja esimerkiksi loitsujen avulla pyrkineet parantamaan sairauksia. Toisen ihmisen vahingoittamista taikuuden keinoin on myös pelätty suuresti. Noitauskomuksia on ollut lähes kaikissa kulttuureissa. Suomalaisessa kansanperinteessä noitauskon vanhaa muotoa edustaa usko tietäjiin.

Kristillisessä Euroopassa, myös Suomessa, varsinkin myöhäiskeskiajalla ja uuden ajan alussa oli laajoja noitavainoja. Monissa kehitysmaissa noitausko on säilynyt. On olemassa myös kehittyneissä yhteiskunnissa harjoitettua nykynoituutta.

 Historia 

Antropologiassa on eroteltu kaksi taikuuden luonnetta. Valkoinen magia on julkista ja hyväksyttyä, musta magia yksityistä ja paheksuttua. Valkoista magiaa edustavat yhteisön hyväksymät yliluonnolliset parantajat ja auttajat, kuten šamaanit. Mustaa magiaa käytetään vahingoittamistarkoituksessa.

 Noituus Suomessa 

Suomalaisessa kansanperinteessä noita tarkoitti tietäjää, jolle yhteisössä kuuluivat lähinnä hyväntekijän ja parantajan tehtävät.

Keskiaikainen kronikoitsija Olaus Magnus Gothus kuvaa laajasti suomalaisten noitien taikakeinoja. Suomalaiset tietäjät muun muassa myivät tuulta ostettavaksi kauppiaille, jotka eivät kovan vastatuulen vuoksi pystyneet lähtemään merelle:

Suomalainen tietäjäperinne ei lakannut kristinuskon tulon myötä, vaikka käännyttäjät yrittivät parhaansa mukaan kitkeä vanhoja tapoja.

 Noituus Raamatussa 

pienois|Noituudesta syytettyjä kidutetaan ja poltetaan roviolla, 1300-luku.
Raamatussa Mooses sai Jumalalta käskyn kansalleen, ettei tulisi harjoittaa: noituutta, velhoutta, kehottaa ihmistä kulkemaan tulen läpi, taikoja, syödä veristä tai ennustamista. Apostoli Paavali mainitsee Galatalaiskirjeessään noituuden, kun hän luettelee lihan eri tekoja, joita harjoittamalla ei peri Jumalan valtakuntaa.

 Uusnoituus 

Uuspakanuus ja etenkin Britanniassa 1940-luvulla syntynyt wicca, uusnoituuden suosituin muoto, ovat kasvattaneet suosiotaan erityisesti 1960- ja 1970-lukujen kulttuuristen muutosten myötä.

 Noituuteen liittyvät ilmiöt nykyään 

Nykyään noituuteen uskotaan laajalti muun muassa eräissä Afrikan maissa.

Tansaniassa on vuosina 2007–2009 surmattu yli 50 albiinoa ja Burundissa 12. Albiinojen raajoista ja elimistä tehdään taikakaluja.Albiinot elävät kuolemanpelossa, Hs.fi (Arkistolinkki) Vuonna 2009 Ugandassa kirjattiin 123 surmaa, joiden arvioitiin liittyvän noituuteen. Surmatut ovat enimmäkseen lapsia, joiden verta, sukuelimiä ja muita ruumiinosia käytetään rikastuttamaan noitien asiakkaita nopeasti.Les sacrifices humains, le travers meurtrier de la sorcellerie. Les voix du monde 25.1.2010. Eteläisessä Afrikassa ihmisten surmaamista ja ruumiinosien käyttämistä noituuteen nimitetään muti-murhiksi zulujen ’lääkettä’ tarkoittavan sanan mukaan.Minister calls for tougher charges for muti murder. Mai & Guardia 23.3.2010’I was forced to kill my baby’. BBC 2.4.2002. 

Toisaalta noitia myös pelätään ja vainotaan nykyäänkin. Lähinnä Saharan eteläpuolisessa Afrikassa tapetaan tuhansia vuosittain noitavainoissa.Case Study: The European Witch-Hunts, c. 1450-1750 and Witch-Hunts Today. Gendercide Watch. Erityisesti Nigeriassa on tuhansia lapsia ajettu kodeistaan noidiksi syytettyinä.McVeigh, Tracy: Children are targets of Nigerian witch hunt. The Guardian 9.12.2007. 

 Katso myös 

 Maagi
 Noitasapatti
 Noitavainot Ruotsin valtakunnassa
 Witching hour
 Voodoo

 Lähteet 

 Kirjallisuutta 





 Aiheesta muualla 

 Helin, Satu: Tansaniassa lähes jokainen uskoo noitavoimien olemassaoloon. Helsingin Sanomat 3.7.2010. (Arkistolinkki)
 Karvinen, Liisa: Ahne pappi tivaa Nigeriassa, onko lapsesi noita. Yle Uutiset 31.3.2010.
 Kervinen, Timo & Marko Nenonen: Noituus, taikuus ja noitavainot Suomessa. Noitanetti, Tampereen yliopisto.
 Kervinen, Timo: Väärää tietoa pääsiäisnoidista. Verkkouutiset 9.4.1998.


Luokka:Seulonnan keskeiset artikkelit